Kookwater kookprogram! - Kuns En Vermaak - Republikein
Saturday, September 21st, 01:15:02
Michelline Nawatises – Die tweede seisoen van die uiters gewilde What’s Cooking-program sal in die laaste kwartaal van die jaar afskop.
What’s Cooking is ’n leefstylprogram wat Namibiese produkte, eetplekke en geleenthede landswyd blootstelling gee.
Dit het in 2017 afgeskop en word vanuit Windhoek bestuur. Daar is planne om dit ook na die ander landstreke uit te brei.
Die gedrukte media en digitale platforms van Namibia Media Holdings (NMH) se drie publikasies word vir die program ingespan.
Dit sluit Republikein, Namibian Sun en Allgemeine Zeitung in.
In die tweede seisoen sal na die kus gereis word om produkte, eetplekke en geleenthede in dié omgewing blootstelling te gee.
Lloyd Zandberg sal in die tweede seisoen by Yochanaan Coetzee as aanbieder aansluit, en verskeie bekendes sal ook betrek word.
What’s Cooking is nie net op besighede gefokus nie; die span wil ook feeste soos Kasi Vibe, City Market en ander unieke geleenthede deel van die program maak.
As jy jou Namibiese produkte of handelsmerk wil bemark en deel van die program wil wees, kontak Lloyd by [email protected]